EkBass/fiwiki-20250220-pages-articles huggingface dataset:
Matti Kleimola

Matti Eino Kleimola (s. 6. huhtikuuta 1946 Alahärmä) on suomalainen teknologiajohtaja ja professori, joka on erikoistunut koneenrakennuksen tuotekehitystoimintaan ja polttomoottoritekniikkaan. Kleimolan vahvuuksia ovat olleet tuotekehitysmenetelmien kehittäminen ja soveltaminen, uudet konstruktiomateriaalit, energiatekniikka ja raskasöljyä käyttävien laivadieselmoottorien kehittäminen. ==Henkilöhistoria== Kleimola toimi vuosina 2000–2006 Wärtsilän teknologiajohtajana kunnes jäi tehtävästä eläkkeelle 1. toukokuuta 2005. Lisäksi hän on toiminut Teknillisen korkeakoulun koneensuunnittelun professorina ja polttomoottoritekniikan professorina sekä Wärtsilä Dieselin suunnittelu- ja tuotekehityspäällikkönä.Facta 2001, WSOY 1981, 8. osa Kleimola valittiin vuonna 2004 polttomoottorien valmistajien kansainvälisen järjestön (CIMAC) presidentiksi kolmivuotiskaudelle. Hän on ollut myös Korkeimman hallinto-oikeuden asiantuntijajäsen (IPR).Business Week, BloombergTekniikan akateemiset ja arkkitehdit 2011Korkein hallinto-oikeus, Vuosikertomukset 2001 - 2011 Vuonna 2005 Kleimolalle myönnettiin Suomen Valkoisen Ruusun I luokan ritarimerkki. Hänet vihittiin Tampereen teknillisen yliopiston kunniatohtoriksi keväällä 2007. == Uran vaiheita == * Teknillinen korkeakoulu, Polttomoottoritekniikan laboratorio ja Autotekniikan laboratorio (1966–1973) * Kehityspäällikkö, Oy Suomen Autoteollisuus Ab (1973–1974) * Suunnittelupäällikkö ja tuotekehityspäällikkö, Oy Wärtsilä Ab Vaasan tehdas ja Wärtsilä Diesel (1974–1980) * Koneensuunnittelun professori, Teknillinen korkeakoulu (1980–1997) * Polttomoottoritekniikan professori, Teknillinen korkeakoulu (1997–2000) * Teknologiajohtaja, Wärtsilä Oyj (2000–2006) * CIMAC:in presidentti (2004–2007) == Lähteet == Luokka:Suomalaiset insinöörit Luokka:Suomalaiset yritysjohtajat Luokka:Teknillisen korkeakoulun professorit Luokka:Suomalaiset professorit Luokka:Wärtsilä Luokka:Vuonna 1946 syntyneet Luokka:Elävät henkilöt
Dravinja

Dravinja () on joki Sloveniassa. Dravinja on Dravan pisin sivujoki. Dravinja on 73 kilometriä pitkä ja sen valuma-alue on 1 150 neliökilometriä. Alkunsa se saa 1 150 metrin korkeudessa Pohorjen vuoristoalueelta, Roglasta etelään. Se yhdistyy Dravaan lähellä Ptujia. Dravinjalla on neljä sivujokea: Oplotnica, Ložnica, Polskava ja sen sivujoki Framski potok. == Lähteet == Luokka:Slovenian joet Luokka:Tonavan vesistö
Dreta

Dreta on joki Sloveniassa. Dreta on Savinjan sivujoki, joka taas on Savan sivujoki. Dreta on 29 kilometriä pitkä, sen lähdekorkeus on 1 100 metrissä ja sen valuma-alue on 126 neliökilometriä. Dretan nimi ensimmäisessä kirjallisessa lähteessä vuonna 1243 oli super fluvio Driete. Myöhäisempiä nimiä ovat olleet as pey der Driet (1340), Driete (1430) ja Trijet (1524). Dreta-nimen alkuperästä ei ole varmuutta, mutta sen uskotaan tulevan kroatian sanasta Dretulja ja slovakki sanasta Drietoma. Molemmat sanat ovat hydronymeja, jotka tarkoittavat vesistöjen eri muotoja. Sana saattaa myös periytyä indoeurooppalaisen kantakielen sanasta dreu̯, joka tarkoittaa virtaamista. == Lähteet == Luokka:Slovenian joet Luokka:Tonavan vesistö
Framski potok

Framski potok on joki Sloveniassa. Framski potok on Polskavan sivujoki, joka taas on Dravinjan sivujoki. Dravinja taas laskee Dravaan. Framski potok on 26 kilometriä pitkä, sen lähdekorkeus on 1 080 metriä ja sen valuma-alue on 43 neliökilometriä. == Lähteet == Luokka:Slovenian joet Luokka:Tonavan vesistö
Timo Kirves

Timo Antti Laurinpoika Kirves (30. joulukuuta 1939 Espoo – 18. toukokuuta 2021 Helsinki) oli suomalainen lehti- ja mainosvalokuvaaja. Timo Kirves ansaitsi rahat ensimmäiseen kameraansa soittamalla klarinettia ravintolayhtyeissä. Valokuvausharrastus sai hänet jättämään opintonsa Kauppakorkeakoulussa.Sibeliuksen lahjakas suku: "Hankin kamerarahat soittamalla", Iltalehti 11.2.2008. Viitattu 29.1.2014. Timo Kirves oli yksi seitsemästä Finnseven-ryhmän valokuvaajasta 1960-luvun jälkipuoliskolla. Finnsevenin muut jäsenet olivat C. G. Hagström, Olavi Kaskisuo, Aulis Nyqvist, Kristian Runeberg ja Seppo Saves sekä vuoden verran Caj Bremer, jonka tilalle tuli Martti Brandt. Sen jälkeen Kirves toimi 1970–78 valokuvaajana mainostoimisto Erva-Latvalassa. Vuodesta 1963 lähtien Timo Kirves kuvasi muun muassa Anna-lehdelle, Suomen Kuvalehdelle, Kotiliedelle, Helsingin Sanomille ja Hufvudstadsbladetille.Timo Kirves: Sivupoluilla-valokuvanäyttely Luova.fi Galleriassa 16.10.–15.11.2013 Luova.fi. Viitattu 29.1.2014. Huomattava osa hänen tuotannostaan 1970-luvun lopulle saakka oli muotikuvausta vaateyrityksille. Asiakkaina olivat mm. Kuusinen, Teiniasu, Valioasu, Suomen Sotilaspukimo, Friitala ja Hagström.Salo (2005), s. 146. 1990-luvulta lähtien Timo Kirves toimi kuvaamisen ohessa valokuvaajien ja muiden graafisen alan ammattilaisten opettajana. Timo Kirves oli säveltäjä Jean Sibeliuksen tyttärentyttärenpoika. ==Lähteet== == Aiheesta muualla == * Timo Kirveen muistokirjoitus Helsingin Sanomissa. Luokka:Suomalaiset valokuvaajat Luokka:Vuonna 1939 syntyneet Luokka:Vuonna 2021 kuolleet
Gradaščica

Gradaščica on joki Sloveniassa. Se on Savaan laskevan Ljubljanican pisin sivujoki. Gradaščica on 33 kilometriä pitkä, sen lähdekorkeus on 737 metriä ja sen valuma-alue on 181 neliökilometriä. == Lähteet == Luokka:Slovenian joet Luokka:Tonavan vesistö
Sven Kock

Sven Emil Kock (10. marraskuuta 1918 Pietarsaari – 8. heinäkuuta 2015Kockin hautakivi Helsingin Hietaniemen hautausmaalla, vanhan alueen kortteli 4, linja 10.) oli suomalainen taloustieteilijä. Hän oli Svenska handelshögskolanin liikestrategian ja liikkeenhallinnon professori 1974–1982. Hän tutki liikkeenjohtoa sekä motivaatio- ja persoonallisuuskysymyksiä.Facta 2001, osa 7, p. 610. WSOY 1981. Kock väitteli kauppatieteiden tohtoriksi 1965.Kuka kukin on 1978, s. 402. Runeberg.org. Kock nimitettiin dosentiksi 1966, ja hän oli alansa ensimmäinen professori.Lilja, Kari: Organisaatiot ja johtaminen – aineen juuret.Hse.fi. Ennen akateemista uraansa hän työskenteli 1940–1950-luvulla Ahlströmin sosiaalipäällikkönä ja Suomen Kaapelitehdas Oy:n henkilöstöpäällikkönä. Kockin puoliso oli vuodesta 1944 kirjastonhoitaja Benita Kock o.s. Nyman (1912–2004).Kirjastot.fi. (Arkistoitu sivu.) == Lähteet == Luokka:Suomalaiset taloustieteilijät Luokka:Svenska handelshögskolanin professorit Luokka:Suomalaiset kauppatieteilijät Luokka:Suomalaiset professorit Luokka:Vuonna 1918 syntyneet Luokka:Vuonna 2015 kuolleet
Ruokapankki

Ruokapankki on yleishyödyllinen hyväntekeväisyysjärjestö, joka jakaa ruokaa niille, joilla ei ole varaa ostaa sitä tarpeeksi itselleen. Ruokapankkien jakama ruoka päätyisi yleensä kaatopaikalle ilman ruokapankkitoimintaa. Yhdysvalloissa ja Australiassa ruokapankit toimivat tavallisesti varastomenetelmällä. Ne toimivat ruokavarastoina eli eivät suoraan jaa ruokaa nälkäisille. Ne keräävät, lajittelevat ja tarkistavat laadun, jonka jälkeen ne jakavat ruoan yhteisöjen asiamiehille, soppakeittiöille, kodittomien suojille sekä orpokodeille ja -kouluille. Samaan tapaan toimii Tanskan ruokapankki (FødevareBanken), jonka rahoitti alkuun Tanskan sosiaaliministeriö. Suomen sosiaali- ja terveysministeriön hyvinvoinnin ja terveyden edistämisen osaston johtaja Kari Ilmonen, toteaa Ylen A-studio-ohjelmassa asiasta: "Ei ole sosiaalipoliittisesti perusteltua eikä tarkoituksenmukaista sisällyttää ruoka- aputoimintaan liittyviä avustuksia osaksi sosiaali- ja terveydenhuollon rahoitusjärjestelmäämme." Vihreiden europarlamenttivaaliehdokas ja tutkija Maria Ohisalo toi ruokapankki-aiheen esille Suomessa kotisivullaan ja blogikirjoituksessaan. Tanskan ruokapankki toimii Kööpenhaminassa ja Aarhusissa. Se kuuluu Ruokapankkien eurooppalaiseen keskusjärjestöön (European Federation of Food Banks). == Lähteet == * * Maailman Ruokapankit -järjestö === Viitteet=== Luokka:Hyväntekeväisyys Luokka:Pankit
Hudinja

Hudinja on joki Sloveniassa. Hudinja on Voglajnan sivujoki, joka taas on Savinjan sivujoki. Savinja sen sijaan laskee Savaan. Hudinja on 31 kilometriä pitkä, sen lähdekorkeus on 1 380 metriä ja sen valuma-alue on 207 neliökilometriä. Hudinja on useasti tulvinut tuhoisasti, esimerkiksi vuosina 1990 ja 1998. == Lähteet == Luokka:Slovenian joet Luokka:Tonavan vesistö
DTV

DTV voi tarkoittaa seuraavia: * Digitaalitelevisio * Suoraan videolle julkaisu (direct-to-video) * DirecTV
Jääpallon alle 19-vuotiaiden maailmanmestaruuskilpailut

Jääpallon alle 19-vuotiaiden maailmanmestaruuskilpailut on Kansainvälisen jääpalloliiton järjestämä alle 19-vuotiaiden miesten maajoukkueiden kansainvälinen jääpalloturnaus. Alle 19-vuotiaiden MM-kilpailut ovat jääpalloilun vanhimmat junioreiden MM-kilpailut, ja ne pelattiin ensimmäisen kerran vuonna 1968. Vuosien 1994 ja 1996 kilpailut pelattiin alle 20-vuotiaiden joukkueilla. Kilpailut järjestetään vuosittain. ==Kilpailut ja mitalistit== Vuosi Isäntämaa Mestari Hopeaa Pronssia 1968 1970 1972 1974 1976 1978 1980 1982 1984 1986 1988 1990 1992 1994 1996 1998 2000 2002 2004 2006 2008 2010 2012 2014 2016 Ruotsi Ruotsi Venäjä Suomi 2017 Venäjä Venäjä Ruotsi Suomi 2018 Norja Venäjä Ruotsi Norja 2019 Venäjä Venäjä Ruotsi Suomi 2020 Suomi 2025 Ruotsi Ruotsi Suomi Norja ==Mitalitaulukko== Sijoitus Maa Mestaruus Hopeaa Pronssia 1\. 15 11 3 2\. 9 4 3 3\. 5 6 1 4\. 0 7 15 5\. 0 1 7 ==Katso myös== *Jääpallon maailmanmestaruuskilpailut *Jääpallon naisten maailmanmestaruuskilpailut *Jääpallon alle 23-vuotiaiden maailmanmestaruuskilpailut ==Lähteet== *Svenska Bandyförbundet – Historik och statistik *
Isoëtopsida

Isoëtopsida tai Isoetopsida on liekomaisten kaareen kuuluva luokka. Siihen kuuluu kaksi nykyään elävää heimoa: lahnanruohokasvit (Isoëtaceae) ja mähkäkasvit (Selaginellaceae). Niiden lisäksi siihen kuuluu kauan sitten sukupuuttoon kuolleita ryhmiä, kuten Lepidodendrales, joka sisältää esimerkiksi kivihiilikauden aikana eläneet suvut: Lepidodendron ja Sigillaria. Niiden jäänteistä on muodostunut suuri osa Maapallon kivihiiliesiintymistä. Lahnaruohokasvien varhaisia sukulaisia (mm. Wexfordia) tunnetaan jo myöhäisdevonikauden ajalta.The Pteridophytes (ferns and their allies) == Lähteet == * Luokka:Seulonnan keskeiset artikkelit
Lepidodendrales

Lepidodendrales on sukupuuttoon kuollut luokkaan Isoëtopsida kuuluva liekomaisten lahko. Sen jäsenet elivät devoni-, kivihiili- ja permikausien aikana. Kivihiilikaudella niiden levinneisyys oli maailmanlaajuinen. Lahkoon kuului kookkaita puumaisia kasveja, joista osa kasvoi yli 40 metrin korkuisiksi ja kahden metrin levyisiksi. Niiden jäänteistä muodostuu suuri osaa Maapallon kivihiilivaroista. Kivihiilikauden aikaisista kerrostumista löytyvät "Stigmaria"-juurifossiilit ovat näiden kasvien juuria. Suuri osa lahkon lajeista kuoli sukupuuttoon kivihiilikauden lopulla, jolloin puusaniaiset eli Pteridospermatophytan puut laajalti korvasivat ne. Kuitenkin osa Lepidodendralesin edustajista selvisi keskiselle permikaudelle asti nykyisen Kiinan alueella. Lepidodendrales-lahkon lähimmät nykyään elävät sukulaiset ovat lahnanruohokasveja. Lepidodendrales on parhaiten tunnettu esihistoriallisten liekomaisten kasvien ryhmä, sillä niiden fossiileita on kerätty paljon ja niistä on säilynyt esimerkiksi eri kasvuvaiheissa olleita yksilöitä. (Sivut 82-87) (Sivut 278-312) == Lähteet == Luokka:Esihistorialliset kasvit Luokka:Isoëtopsida
Daniel Greig

Daniel Greig (s. 13. maaliskuuta 1991) on australialainen pikaluistelija. Greig sai pronssia sprinttiluistelun MM-kilpailuissa Naganossa 2014 yhteispistein 140,715. Matkakohtaisissa MM-kilpailuissa hän on sijoittunut parhaimmillaan 16:nneksi 1 000 metrilä Sotšissa 2013. Nuorten MM-kilpailuissa hän oli seitsemäs 500 metrillä Moskovassa 2010. Maailmancupin osakilpailussa hän on sijoittunut parhaimmillaan kaksi kertaa yhdeksänneksi 500 metrillä. == Henkilökohtaiset ennätykset == Matka Aika Paikka Päivä 500 m 34,64 Salt Lake City 26. tammikuuta 2013 1 000 m 1.08,71 Calgary 20. tammikuuta 2013 1 500 m 1.58,62 Heerenveen 13. joulukuuta 2010 == Lähteet == Luokka:Australialaiset pikaluistelijat Luokka:Vuonna 1991 syntyneet Luokka:Elävät henkilöt
Eero Valjakka

Eero Markus Antero Valjakka (17. joulukuuta 1937 Helsinki – 22. lokakuuta 2002 Helsinki) oli suomalainen arkkitehti, jota on pidetty erityisesti asuntosuunnittelun merkittävänä asiantuntijana. Valjakka kirjoitti ylioppilaaksi Helsingin normaalilyseosta vuonna 1955 ja opiskeli sen jälkeen Teknillisessä korkeakoulussa, josta valmistui arkkitehdiksi vuonna 1966. Valmistumisensa jälkeen hän työskenteli arkkitehtina ensin Helsingin kaupunginsuunnitteluviraston palveluksessa vuosina 1967–1968, minkä jälkeen hän perusti kollegansa Simo Järvisen kanssa yhteisen arkkitehtitoimiston. thumb|Kuitinmäen asuintaloja. Valjakka ja Järvinen hahmottelivat yhdessä Espooseen uutta asemakaavaa ja asuntoalueita Olarin ja Kuitinmäen alueille. Olarin aluetta he suunnittelivat pääosin vuosina 1968–1973 (niin sanottu Vanha Olari) ja Kuitinmäen aluetta sen jälkeen 1980-luvun alkupuolelle saakka. Valjakan ja Järvisen suunnitelmissa nousevat esiin muun muassa alueiden läpi kulkevien kävelyteiden keskeinen asema sekä uudisrakennuksia hallitseva tiiliarkkitehtuuri. Kuitinmäkeen he suunnittelivat asuintalojen lisäksi ostoskeskuksen ja toimistorakennuksia. Olarin–Kuitinmäen aluetta on myöhemmin luonnehdittu Suomen laajimmaksi ja eheimmäksi yhtenäiseksi moduulikonstruktivistiseksi kaupunkikokonaisuudeksi. Omaa arkkitehtitoimistoa Valjakka piti vuodesta 1985 lähtien. Suunnittelutyönsä ohella hän opetti 1970- ja 1980-luvulla Teknillisessä korkeakoulussa asuntosuunnittelua. Valjakkaa on pidetty yhtenä Suomen parhaimmista asuntosuunnittelun ja asuinrakentamisen asiantuntijoista. Helsingin yliopiston taidehistorian professori Riitta Nikulan mukaan Valjakka pyrki eleettömän tyylikkäässä arkkitehtuurissaan aidosti tavallisen ihmisen asumisen parantamiseen. Valjakan ja Järvisen yhdessä laatimia Espoon uusien asuinrakennusalueiden toteutuneita suunnitelmia on pidetty hyvänä esimerkkinä onnistuneesta nykyaikaisesta kaupunkisuunnittelusta. Vuonna 1975 he saivat yhdessä rakennustaiteen ja yhdyskuntasuunnittelun valtionpalkinnon. ==Lähteet== Luokka:Suomalaiset arkkitehdit Luokka:Vuonna 1937 syntyneet Luokka:Vuonna 2002 kuolleet
Casa Finlandia

thumb|250px|Casa Finlandia -sarjan CF-45 eli Venturo. Casa Finlandia oli arkkitehti Matti Suurosen suunnittelema sarja lujitemuovisia rakennuksia, joista ensimmäinen oli hänen vuonna 1968 suunnittelemansa Futuro-talo (CF-00). Casa Finlandia-sarjaan kuuluivat Futuron lisäksi huoltoasema CF-100/200 (1969), kioski CF-10 (1970) sekä asuin- ja liikerakennukset CF-45 (1971) ja CF-16 (1974). Numero CF-mallimerkinnässä tarkoittaa rakennuksen sisätilojen pinta-alaa. Talojen valmistaja oli Vantaan Hiekkaharjussa toiminut Oy Polykem Ab. Rakennuksia valmistettiin myös yhtiön Ruotsinpyhtään tehtaalla. Futuron ohella tunnetuin Casa Finlandia -sarjan rakennuksista oli Suurosen vuonna 1971 suunnittelema CF-45, joka tunnetaan paremmin nimellä Venturo. Suomessa valmistettiin 20 Venturoa. Nykyään Casa Finlandia -sarjan rakennuksia on edelleen käytössä eri puolilla Suomea, kuten autokorjaamona ja huoltoasemana Vantaan Simonkylässä (CF-200), grillikioskina Espoon Otaniemessä (CF-10) ja asuinrakennuksena Helsingin Kannelmäessä (CF-45- eli Venturo-yksiköistä koottu paritalon puolikas). == Lähteet == Luokka:Suomalainen arkkitehtuuri
Jamie Dornan

Jamie Dornan (s. 1. toukokuuta 1982 Belfast, Pohjois-Irlanti) on pohjoisirlantilainen näyttelijä, malli ja muusikko. Hänet tunnetaan parhaiten roolistaan Christian Greynä kolmiosaisessa elokuvasarjassa Fifty Shades of Grey, Fifty Shades Darker ja Fifty Shades Freed. Lisäksi hänet tunnetaan rooleistaan elokuvassa Marie Antoinette ja televisiosarjoissa Olipa kerran ja The Fall. Hän seurusteli Keira Knightleyn kanssa vuodesta 2003 vuoteen 2005. Dornan meni naimisiin huhtikuussa vuonna 2013 englantilaisen näyttelijän ja laulaja-lauluntekijä Amelia Warnerin kanssa ja heillä on kaksi lasta. Ensimmäinen tytöistä syntyi marraskuussa 2013 ja toinen tyttö syntyi helmikuussa 2016. == Filmografia == === Elokuvat === Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2006 Marie Antoinette Marie Antoinette Hans Axel von Fersen 2008 Beyond the Rave Beyond the Rave Ed 2009 Shadows in the Sun Shadows in the Sun Joe 2014 Flying Home Flying Home Colin 2015 Fifty Shades of Grey Fifty Shades of Grey Christian Grey 2016 Anthropoid Anthropoid Jan Kubiš 2016 The Siege of Jadotville The Siege of Jadotville Pat Quinlan 2016 The 9th Life of Louis Drax The 9th Life of Louis Drax Dr. Allan Pascal 2017 Fifty Shades Darker Fifty Shades Darker Christian Grey === Televisio === Televisio Televisio Televisio Televisio Televisio Vuosi Suomenkielinen nimi Alkuperäinen nimi Jakson nimi Rooli 2011–2013 Olipa kerran Once Upon a Time 9 jaksoa Metsästäjä/Sheriffi Graham Humbert 2013-2016 The Fall The Fall 17 jaksoa Paul Spector == Aiheesta muualla == * Luokka:Irlantilaiset näyttelijät Luokka:Vuonna 1982 syntyneet Luokka:Elävät henkilöt
Magic in the Moonlight

Magic in the Moonlight on vuonna 2014 ensi-iltansa saanut Woody Allenin ohjaama ja käsikirjoittama komediaelokuva. Sen pääosissa ovat Emma Stone, Colin Firth, Hamish Linklater, Marcia Gay Harden, Jacki Weaver ja Erica Leerhsen. Tapahtumat sijoittuvat 1920-luvun Ranskan Rivieralle. Elokuvan ensi- ilta oli Yhdysvalloissa 25. heinäkuuta 2014 ja Suomessa 29. elokuuta 2014. == Näyttelijät == == Aiheesta muualla == * Luokka:Vuoden 2014 yhdysvaltalaiset elokuvat Luokka:Woody Allenin ohjaamat elokuvat Luokka:Woody Allenin käsikirjoittamat elokuvat Luokka:Yhdysvaltalaiset komediaelokuvat
Idrijca

Idrijca on joki Sloveniassa. Idrijca on Sočan pisin sivujoki. Idrijca on 60 kilometriä pitkä, sen lähdekorkeus on 960 metriä ja sen valuma-alue on 598 neliökilometriä. Idrijca yhdistyy Sočaan 150 metriä merenpinnasta, joten joki laskee 810 metriä matkallaan. == Lähteet == == Aiheesta muualla == Luokka:Slovenian joet Luokka:Sočan vesistö
Iška

Iška on joki Sloveniassa. Iška on Ljubljanican sivujoki, joka taas on Savan sivujoki. Iška on 31 kilometriä pitkä ja sen valuma-alue on 86 neliökilometriä. Iška erottaa yhdessä Iškan rotkon kanssa Ala-Karniolan Sisä- Karniolasta. Iška Vasin ja Strahomerin välinen osa joesta katosi maan alle vuoden 2010 tulvissa, 20. syyskuuta 2010. == Lähteet == Luokka:Slovenian joet Luokka:Tonavan vesistö
Musiikkiohjelmisto

Musiikkiohjelmistot ovat tietokoneohjelmistoja, jotka liittyvät musiikintekoon tai käsittelyyn tietokoneilla, internetissä, puhelimissa tai muissa tietotekniikan muodoissa. Esimerkiksi musiikkisoitinohjelmat, musiikin editointiohjelmat tai musiikin suoratoisto-ohjelmat. Pro Toolsin kaltaisista ohjelmista käytetään nykyisin myös lyhennettä DAW (audiotyöasema, ), jolla voidaan viitata myös muuhun laitteistoon musiikin teossa. == Historia == Ennen varsinaisia musiikkiohjelmia äänipiiriä ohjelmoitiin suoraan itse. Robert Yannes, joka kehitti Commodore 64:n SID-äänipiirin oli kiinnostunut elektronisesta musiikista syntetisaattoreista. Varhaisia musiikintekoon käytettyjä tietokoneohjelmia olivat tracker-musiikin tekoon käytetyt ohjelmat. Karsten Obarski kehitti ensimmäisen tracker-ohjelman Ultimate Soundtrackerin Amigalla vuonna 1987. Musiikinteko-ohjelmistot ovat kehittyneet digitaaliseen tallentamiseen, miksaukseen ja masterointiin tarkoitettuihin säveltämisen sekä transkription apuna käytettyjen lisäksi. Musiikintekoon on kehitetty Vocaloid- laulusyntetisaattoreita. Auto-Tune on laajalti musiikkiteollisuudessa käytetty ohjelma. == Audiotyöasemat == * Ableton Live * Ardour * Cubase * Pro Tools * Reaper * Samplitude ==Musiikin editointiohjelmia== * Audacity * Avid Audio * GoldWave ==Musiikinteko-ohjelmistoja== * FL Studio * Hydrogen * LMMS (Linux MultiMedia Studio) * Orion (musiikinteko-ohjelmisto) * Sibelius (sävellysohjelma) ==Suoratoisto-ohjelmia== * iTunes * Spotify == Nuotinnus ja tabulatuurit == * Guitar Pro * MuseScore ==Web-soitinohjelmia== Web-soitin merkityksessä musiikki-instrumentti internetsovelluksena. * buttonbass.co/ * multiplayerpiano.com/ * method-behind-the-music.com/piano * virtualpiano.net/ * bgfl.org/custom/resources_ftp/client_ftp/ks2/music/piano/ ==Katso myös== * Musiikkitiedonhaku * MIDI * Tietokonemusiikki == Lähteet == ==Aiheesta muualla== * soundation.com * virtualmusicalinstruments.com *
Catherine Bell

Catherine Lisa Bell (s. 14. elokuuta 1968 Lontoo, Englanti) on yhdysvaltalainen näyttelijä. Hänet tunnetaan muun muassa rooleistaan Sarah MacKenzienä televisiosarjassa Kunnian miehet (engl. 'JAG'), Denise Sherwoodina televisiosarjassa Kasarmin naiset ja Cassandra Nightingalena The Good Witch -elokuvasarjassa ja televisiosarjassa Good Witch. == Nuoruus == Bell syntyi Lontoossa, Britanniassa, englantilaiselle arkkitehdille ja iranilaislähtöiselle sairaanhoitajalle. Vanhempiensa erottua hän muutti kuitenkin jo kaksivuotiaana äitinsä kanssa Los Angelesiin. Perhetaustansa vuoksi hän osaa farsia. Bell opiskeli paikallisessa katolisessa koulussa ja hakeutui sitten Kalifornian yliopistoon Los Angelesissa opiskelemaan lääketiedettä. Noin vuoden jälkeen hän jätti opintonsa ja ryhtyi malliksi. Käytyään mallina neljän kuukauden työrupeamalla Japanissa hän palasi Los Angelesiin ja alkoi opiskella näyttelemistä. == Ura == Hän on esiintynyt monissa eri elokuvissa ja televisiosarjoissa. Elokuvassa Kuolema pukee häntä hän esitti Isabella Rossellinia. Elokuvista tunnetuin on Bruce – taivaanlahja (2003). == Yksityiselämä == Bell ja Adam Beason menivät naimisiin toukokuussa 1994. Heillä on kaksi yhteistä lasta (s.2003 ja 2010). Bell ja Beason erosivat syyskuussa 2015. Catherine Bell on tehnyt hyväntekeväisyyttä mm. osallistumalla psykiatrian uhreja auttavan ihmisoikeusjärjestön Kuolemanteollisuus: Psykiatria -museon avajaisjuhlallisuuksien mainostamiseen. == Lähteet == ==Aiheesta muualla== * Catherine Bellin kotisivut * * Luokka:yhdysvaltalaiset näyttelijät Luokka:Vuonna 1968 syntyneet Luokka:Elävät henkilöt
Veronumero

__NOTOC__ Veronumero on 12 merkin yksilöllinen numerosarja, jota käytetään Suomessa rakennusalalla. Henkilön veronumero merkitään kuvalliseen henkilötunnisteeseen, joka on pidettävä esillä rakennustyömaalla työskennellessä. Kaikki rakennusalan työntekijät on myös merkittävä julkiseen veronumerorekisteriin. == Veronumeron hakeminen ja rekisteröiminen == Henkilöasiakkaat saavat veronumeron verokortin yhteydessä ja ammatinharjoittajat ennakkoverolipulla. Veronumeron saa myös pyytämällä sitä verotoimistosta. Ulkomaalaisten rakennusalan työntekijöiden on aina haettava veronumeroa. Työnantaja voi tilata veronumerot keskitetysti toimittamalla verotoimistoon työntekijöittensä henkilötunnukset. Verohallinnon internetsivuilla on tarkat ohjeet veronumeron hakemiseen. Veronumerolain mukaan rakennusalan veronumerot on ilmoitettava Verohallinnolle rakennusalan veronumerorekisteriin. Verottaja ei rekisteröi veronumeroita automaattisesti niiden antamisen yhteydessä. Rekisteröinnin voi hoitaa työntekijä itse, mutta yleensä työnantaja ilmoittaa työntekijöiden veronumerot kootusti. Ilmoittaminen on maksutonta ja onnistuu myös veronumeroiden tilaamisen yhteydessä. Jos työnantajalla on jo veronumerot, hän voi ilmoittaa työntekijät rekisteriin lähettämällä veronumeropyynnön. == Veronumerolaki == Veronumeron käyttöä säätelee veronumerolaki, jonka tarkoituksena on estää harmaata taloutta ja auttaa kartoittamaan Suomessa väliaikaisesti oleskelevien ulkomaalaisten työntekijöiden määrää. Veronumerolaki astui voimaan 15. joulukuuta 2011. Uusilla rakennustyömailla veronumeron käyttöä on edellytetty 1. syyskuuta 2012 alkaen, mutta vanhoille työmaille siirtymäaikaa annettiin maaliskuun 2013 alkuun asti. == Lähteet == Luokka: Verotus Suomessa
Kesäihottuma

Kesäihottuma on hevosen yliherkkyysreaktio hyönteisille, erityisesti Culicoides-polttiaisille. Sen oireita ovat ihon kutina, turvotus, punaisuus, hilseily ja paksuuntuminen. Kesäihottumaa ei voi parantaa, ja hoito on oireita lievittävää tai hyönteispistoja ehkäisevää. == Aiheuttaja == Kesäihottuman aiheuttaa yksilön herkistyminen hyönteisten, erityisesti hyttysten tai Culicoides-suvun pistiäisten syljelle. Sairauden puhkeamiseen vaikuttavat geneettiset ja ympäristötekijät. Suomenhevosilla tehdyn tutkimuksen mukaan hevosen väri ei vaikuta sairastavuuteen. == Oireet == Kesäihottuman oireita ovat ihon kutina, turvotus, punaisuus, hilseily ja paksuuntuminen. Kun hevonen hankaa itseään, iho rikkoutuu, mistä seuraa haavautumia, tulehduksia sekä jouhien katkeilua. Voimakkaasti oireileva hevonen saattaa hangata harjansa ja häntänsä melkein kokonaan pois. Oireet ilmenevät lämpiminä vuodenaikoina ja voimistuvat vähitellen vuosi vuodelta. Tyypillisesti oireet ilmenevät 3–6-vuotiaille. Diagnoosi tehdään oireiden, oirehistorian ja oireiden vuodenaikaisen vaihtelun perusteella. Reaktion aiheuttava allergeeni voidaan selvittää tarkemmin intradermaalikokeella, antigeenisimulaatiokokeella tai allergeenispesifin immunoglobuliini E -mittauksella. Allergisoivaa hyönteisryhmää voi päätellä myös ihovaurioiden sijainnin perusteella: hyttyset suosivat kylkiä, Culicoides-pistiäiset häntää, harjaa, päätä ja korvia. == Hoito ja ehkäisy == thumb|Hyönteisloimitettu hevonen metsälaitumella Ruotsissa. Kesäihottumaa ei voi parantaa, ja hoito on oireita lievittävää tai hyönteispistoja ehkäisevää. Kesäihottumasta kärsivän hevosen oireita voidaan lievittää muun muassa loimituksella, lääkityksellä, siedätyshoidolla ja hevosen pito-olosuhteiden muutoksilla. Ihon kutinaa ja infektiota hoidetaan akuutisti kortisonivoiteilla, tilanteen vaatiessa myös antibiooteilla. Hevosen siirtäminen pois laitumelta talliin ehkäisee hyönteispistot väliaikaisesti. Kesäihottuman oireiden ennaltaehkäisy aloitetaan aikaisin keväällä. Parhaaksi keinoksi on todettu hevosen hyönteisloimitus koko kesäkauden ajan. Myös hyönteiskarkotteita voidaan käyttää. Hevosen ulkoilua pyritään välttämään sellaisina vuorokaudenaikoina, jolloin hyönteiset ovat runsaimmin liikkeellä, erityisesti alkuillasta ja auringonnousun jälkeen, ja ulkoilu ilman loimea on kesäkautena mahdollista lähinnä hyvin tuulisella säällä tai kaatosateessa. Vältettävät ulkoiluajat kuitenkin vaihtelevat hyönteislajeittain. Hyönteisten lisääntymistä laidunympäristön lähistöllä voidaan vähentää tuhoamalla seisovat vesilammikot, puhdistamalla hevosten juoma-astiat usein ja kärpäsherkkyyden ollessa kyseessä poistamalla hevosten ulosteet laitumelta. == Esiintyminen == Kesäihottumaa esiintyy kaikenrotuisilla hevosilla, Suomessa etenkin islanninhevosilla ja suomenhevosilla. Erityisesti islanninhevosen kesäihottumaa on tutkittu paljon. == Lähteet == Luokka:Hevosten sairaudet Luokka:Ihotaudit Luokka:Allergiat
Luoteisalueen säännös

Luoteisalueen säännös (, virallisesti An Ordinance for the Government of the Territory of the United States, North-West of the River Ohio) oli Yhdysvalloissa vuonna 1787 annettu säädös, jolla perustettiin niin sanottu Luoteisterritorio Ohio- ja Mississippi-jokien sekä Suurten järvien väliin jäävälle alueelle. Säädös loi pohjan myöhemmille territorioiden perustamisille Yhdysvalloissa. Sitä pidetään ennen nykyisen perustuslain säätämistä toimineen konfederaation kongressin merkittävimpänä saavutuksena. Yhdysvaltojen itsenäistymisen jälkeen kolmentoista siirtokunnan länsipuolisten alueiden kohtalo oli epäselvä. Useat osavaltiot, muun muassa New York ja Virginia tekivät niihin kohdistuvia aluevaatimuksia. Itsenäisyyssodan päätyttyä vuonna 1783 alueet liitettiin Yhdysvaltoihin, ja niiden hallintoa koskenut kysymys piti ratkaista jotenkin. Ensimmäinen Luoteisaluetta koskenut laki hyväksyttiin konfederaation kongressissa vuonna 1784 Thomas Jeffersonin luonnoksen pohjalta. Laki jakoi seudun joukoksi itsehallintoalueita, jotka saivat luvan lähettää yhden edustajan konfederaation kongressiin sitä mukaa kun niiden väkiluku ylittäisi 20 000 sekä luvan hakea osavaltion statusta kun niiden väkiluku saavuttaisi pienimmän olemassaolevan osavaltion koon. Sitä täydennettiin 1785 toisella lailla, joka määräsi alueet edelleen jaettaviksi nelikulmionmuotoisiin kaupunkikuntiin. Tämä jälkimmäinen laki muodosti pohjan Yhdysvaltain maanjakopolitiikalle aina vuonna 1862 säädettyyn Homestead Actiin saakka.Northwest Ordinances Encyclopædia Britannica Online Academic Edition. Viitattu 30.1.2014. Vuoden 1787 Luoteisalueen säännös korvasi vuoden 1784 lain. Sen mukaan jokaisen hallintoalueen kuvernöörin ja tuomareiden nimitys kuuluisi kongressille siihen saakka, kunnes alueen äänestäjien määrä ylittäisi 5 000, jolloin se voisi saada territorion aseman ja muodostaa oman edustuksellisen hallinnon. Luoteisterritorio voitaisiin jakaa kolmesta viiteen territorioon, jotka saavutettuaan 60 000 asukkaan rajan voisivat edelleen hakea osavaltion asemaa. Lisäksi säännös takasi Luoteisalueen asukkaille kansalaisoikeudet ja kielsi orjuuden kokonaan sen alueella. Luoteisalueen säännöksen suurin merkitys oli siinä, että se loi käytännön, jonka mukaisesti liittovaltion uudet alueet saivat mahdollisuuden päästä automaattisesti tasavertaiseen asemaan vanhojen osavaltioiden kanssa. Tätä periaatetta sovellettiin myöhemmin Yhdysvaltojen laajentuessa aina Tyynenmeren rannikolle saakka.Knut Mykland (suom. Heikki Eskelinen): Otavan suuri maailmanhistoria 13: Suuret vallankumoukset, s. 90. Otava, Helsinki 1985. Luoteisterritorion alueista muodostettiin myöhemmin Ohion, Indianan, Illinoisin, Michiganin ja Wisconsinin osavaltiot, ja loput siitä yhdistettiin Mississippin länsipuolelle ulottuneeseen Minnesotan osavaltioon.Northwest Territory Encyclopædia Britannica Online Academic Edition. Viitattu 9.1.2020. Vuoden 1787 säännökseen sisältynyt orjuuden kieltäminen loi osaltaan pohjaa Yhdysvaltain myöhemmälle jakautumiselle niin sanottuihin vapaisiin ja orjavaltioihin, mikä puolestaan johti sisällissodan puhkeamiseen. ==Lähteet== Luokka:Yhdysvaltain historia
Vilnia

Vilnia (; ; tai Wilejka) on pieni Liettuassa Neris-joen sivuhaara. Sen alkukohta on Vindžiūnain kylän lähellä, viisi kilometriä etelään Šumskasista, lähellä Valko-Venäjän rajaa. Vilnian pituus on 80 kilometriä ja sen valuma- alue kattaa 624 km2. Joki virtaa länttä kohti ja yhtyy Neris-jokeen Vilnassa, mille tämä sivujoki on antanut nimensä. == Lähteet== Luokka:Liettuan joet Luokka:Niemenin vesistö
Kokra

Kokra on joki Sloveniassa. Se saa alkunsa 1 300 metrin korkeudessa Karavankkien vuoristossa. Kokran pituus on 34 kilometriä, ja se yhdistyy Savaan Kranjin kaupungissa, 346 metriä merenpinnan yläpuolella. Kokran valuma- alue on 221 neliökilometriä. == Lähteet == Luokka:Slovenian joet Luokka:Tonavan vesistö
Lahinja

Lahinja on joki Sloveniassa. Lahinja saa alkunsa karstimaan lähteistä lähellä Knežinan, Belčji Vrhin ja Mali Nerajecin kyliä, 150 metrin korkeudessa. Lahinjan pituus on 34 kilometriä ja se yhdistyy Kolpaan Primostekin kunnassa, 130 metriä merenpinnan yläpuolella. Lahinja on Kolpan suurin sivujoki. Lahinjan valuma-alue on 360 neliökilometriä. == Lähteet == Luokka:Slovenian joet Luokka:Tonavan vesistö
Eflornitiini

Eflornitiini (C6H12F2N2O2) on aminohappojohdannainen, jota käytetään lääkeaineena hoidettaessa hirsutismia ja unitautia. ==Toimintamekanismi== Eflornitiini syntetisoitiin alun perin syöpälääkkeeksi ja sillä on kasvainten kasvua estäviä ominaisuuksia. Eflornitiinin käyttö unitaudin hoidossa raportoitiin ensimmäisen kerran vuonna 1980. Eflornitiinin vaikutus perustuu Trypanosomia brucei -loision solunjakautumisen estämiseen estämällä ornitiinidekarboksylaasin toimintaa. Inhibitio perustuu siihen, että eflornitiini alkyloi ornitiinidekarboksylaasin aktiivisen keskuksen katalyyttisesti tärkeän kysteiiniaminohapon. Ornitiinidekarboksylaasi katalysoi putreskiinin muodostumista ornitiinista ja putreskiinia tarvitaan solun jakautumisessa tarvittavien polyamiinien biosynteesiin. Eflornitiini tehoaa sekä Trypanosoma brucei gambiense- että Trypanosoma brucei rhodesiense -loisioihin. Eflornitiinia käytetään erityisesti melarsoprolille vastustuskykyisten kantojen aiheuttaman unitaudin hoidossa ja sitä voidaan käyttää yhdessä nifurtimoksin kanssa.Daniel L. Klayman :Antiparasitic Agents, Antiprotozoals, Kirk-Othmer Encyclopedia of Chemical Technology, John Wiley & Sons, New York, 2000. Viitattu 30.1.2014 Eflornitiinin aiheuttamia sivuvaikutuksia voivat olla huonovointisuus, johon liittyy oksentelua ja ripulia, kuulon heikkeneminen ja luuydintoksisuus, joka voi aiheuttaa anemiaa, leukopeniaa ja trombosytonemiaa. ==Lähteet== Luokka:Aminohapot Luokka:Alkueläinlääkkeet Luokka:WHO:n tärkeimmät lääkkeet
Higashi-Ōsaka

Higashi-Ōsaka (; ’Itä-Osaka’) on noin puolen miljoonan asukkaan kaupunki Osakan prefektuurissa Japanissa. Se sijaitsee nimensä mukaisesti aivan Osakan kaupungin itäpuolella. Länsiosistaan se liittyy saumattomasti Osakan kaupunkialueeseen, mutta idässä se nousee korkealle Ikomavuoren luonnonalueille ja rajautuu Naran prefektuuriin. Etelässä sen rajanaapurina on Osakan prefektuurin Yaon kaupunki ja pohjoisessa Daitōn kaupunki. Higashi- Ōsakan pinta-ala on 61,81 neliökilometriä ja siellä on 505 801 asukasta (vuonna 2014). Higashi-Ōsaka on nimetty yhdeksi Japanin ydinkaupungeista vuonna 2005. Higashi-Ōsaka tunnetaan tavaranvalmistuksen (monozukuri) kaupunkina. Siellä on Japanin kaupungeista neljänneksi eniten tehtaita Osakan, Nagoyan ja Kioton jälkeen (6 016 vuonna 2008), ja tehtaiden tiheys on merkittävistä teollisuuskaupungeista suurin. 99 prosenttia kaupungissa toimivista yrityksistä on pieniä tai keskisuuria, ja lukuisat pienet tavaranvalmistajayritykset muodostavatkin kaupungin talouden selkärangan. Tuotannon monipuolisuutta kuvaa tunnuslause Nan demo tsukureru Higashi-Ōsaka (, ’Higashi-Ōsakassa voidaan valmistaa mitä vain’). Higashi-Ōsaka on profiloitunut myös rugby-kaupungiksi, ja kaupungin maskotti Torai-kun onkin rugbynpelaaja. Higashi-Ōsakaa palvelevat Osakan metron Chūō-linja, JR Nishi- Nihonin Katamachi-linja (Gakkentoshi-linja) ja Ōsaka-higashi-linja sekä Kintetsu-rautateiden Nara-linja, Osaka-linja ja Keihanna-linja. == Lähteet == == Aiheesta muualla == *Higashi-Ōsakan kaupungin internetsivut *東大阪観光ガイド Luokka:Osakan prefektuurin kaupungit
Juvankoski

Juvankoski voi viitata muiden muassa seuraaviin: * Juvankoski, koski Paimionjoessa entisen Tarvasjoen kunnan alueella Liedossa Varsinais-Suomessa. Tähän liittyy: **Juvankosken voimalaitos, voimalaitos Paimionjoen Juvankoskessa Tarvasjoella liedossa * Juvankoski, koski Pernjoessa Perttelissä Salossa Varsinais-Suomessa . Tähän liittyvät: ** Juvankosken paperitehdas, Perttelissä Salossa 1820-1900-luvulla toiminut paperitehdas ** Juvankosken voimalaitos, entinen voimalaitos Juvankoskessa Pernjoessa Salossa * Juvankoski, kulmakunta ja entinen koulupiiri Oripäässä Varsinais-Suomessa * Juvankoski, koski Hiitolanjoessa Rautjärvellä Etelä-Karjalassa. Tähän liittyy: **Juvankosken voimalaitos, voimalaitos Juvankoskessa Hiitolanjoessa Rautjärvellä * Juvankoski eli Juvanruukki, manufaktuuripaja Juvanjoen koskessa Kuolemanjärvellä luovutetussa Karjalassa ==Katso myös== * Juankoski
M/S Ostend Spirit

M/S Ostend Spirit oli vuonna 1987 Saksassa valmistunut P&O; European Ferriesin autolautta. Se kulki ensin Doverin ja Calais'n väliä, ja loppuajan se kuljetti pari vuotta Ostend Spirit -nimisenä matkailijoita Englannin Ramsgatesta Belgian Oostendeen välisellä reitillä. Se vietiin Turkkiin romutettavaksi vuoden 2013 lopulla. == Valmistus == Alus tilattiin Schichau Seebeckswerft AG:lta Bremerhavenista Saksasta. Sen köli laskettiin telakkanumerolla 94 ja alus laskettiin vesille 11. huhtikuuta 1987. Se luovutettiin 27. marraskuuta Doveriin Englantiin rekisteröidylle P&O; European Ferriesille.faktaomfartyg.se == Palvelus == Alus lähti 28. marraskuuta 1987 Bremerhavenista Doveriin, jonne se saapui seuraavana päivänä. Alus aloitti 4. joulukuuta liikennöinnin Kanaalin yli Doverista Calaisiin. Tammikuussa alus jäi Wilton Feyenoordiin brittiläisen miehistön lakkoillessa ja se jatkoi liikennöintiä vasta 29. kesäkuuta. Alus liikennöi 20. kesäkuuta - 1. heinäkuuta 1990 Calaisin lakkojen vuoksi Doverista Zeebrüggeen. Alus siirrettiin 10. maaliskuuta 1998 P&O; Stena Linelle, joka jatkoi liikennöintiä Doverista Calaisiin. Joulukuussa alus sai nimekseen P&OSL; Calais. Alus siirtyi elokuussa 2002 P&O; Ferriesille, joka jatkoi liikennöintiä reitillä. Alus kastettiin 15. lokakuuta PO Calaisiksi ja edelleen helmikuussa 2003 Pride of Calaisiksi. Alus siirrettiin 16. helmikuuta 2007 Harland and Wolffin telakalla Belfastissa, mistä se poistui 18. helmikuuta aloittaen matkan Doveriin. Alus oli 25. joulukuuta 2007 - 16. tammikuuta 2008 A&P; Tynen telakalla Hebburnissa. Pride of Calais törmäsi 23. lokakuuta 2011 laituriin Calaisissa, jolloin sen keula vaurioitui. Alus kunnostettiin Doverissa. Alus siirrettiin 12. helmikuuta 2012 rahtiliikenteeseen Doverista Calaisiin, kunnes se siirrettiin telakalle lähteneen Spirit of Britainin tilalle henkilökuljetuksiin 31. maaliskuuta. Se palasi rahtiliikenteeseen 26. huhtikuuta ja se teki viimeisen matkansa reitillä 20. lokakuuta. Alus lähti 23. lokakuuta Doverista Tilburyyn huollettavaksi. Alus vuokrattiin 18. joulukuuta 2012 Ramsgateen Englantiin rekisteröidylle Transeuropa Ferries NV:lle, joka kastoi Transeuropa Shipping Linesin operoiman aluksen Ostend Spiritiksi. Se lähti seuraavana päivänä Tilburystä Ramsgateen ja edelleen vastaanottotestien päätyttyä Ostendeen. Se lähti 4. tammikuuta 2013 Antwerpeniin telakalle tarkastettavaksi, mistä se palasi Ostendeen 19. tammikuuta. Alus aloitti 1. helmikuuta liikennöinnin Ostendesta Ramsgateen. Alus lähti 18. huhtikuuta Ramsgatesta Tilburyyn. Se myytiin turkkilaiselle romuttamolle lokakuussa ja se lähti 30. lokakuuta Tilburystä kohti Aliagaa. Alus ajettiin 13. marraskuuta Aliagassa maihin romutettavaksi. ==Lähteet== Luokka:Autolautat Luokka:P&O; Ferries
Jääpallon alle 17-vuotiaiden maailmanmestaruuskilpailut

Jääpallon alle 17-vuotiaiden maailmanmestaruuskilpailut on Kansainvälisen jääpalloliiton järjestämä alle 17-vuotiaiden miesten maajoukkueiden kansainvälinen jääpalloturnaus. Ensimmäiset alle 17-vuotiaiden MM-kisat pelattiin 1975, ja alle 17-vuotiaat olivat alle 19-vuotiaiden jälkeen toinen juniori-ikäluokka, jolle jääpallon MM-kilpailut järjestettiin. Vuosien 1995 ja 1997 kilpailut pelattiin alle 18-vuotiaiden joukkueilla. Alle 17-vuotiaiden MM-turnaus pelataan joka toinen vuosi. Ruotsi on kilpailuiden menestynein maa yhdeksällä maailmanmestaruudellaan. Venäjällä on kahdeksan mestaruutta ja Suomella kaksi. Neuvostoliitto voitti aikanaan kaksi mestaruutta. ==Kilpailut ja mitalistit== Vuosi Isäntämaa Mestari Hopeaa Pronssia 1975 1979 1981 1983 1985 1987 1989 1991 1993 1995 1997 1999 2001 2003 2005 2007 2009 2011 2013 2015 2016 2017 2018 2019 2020 2021 2022 2023 2024 2025 ==Mitalitaulukko== Sijoitus Maa Mestaruus Hopeaa Pronssia 1\. 11 5 1 2\. 11 12 3 3\. 2 5 14 4\. 2 3 1 5\. 0 1 6 6\. 0 0 1 ==Katso myös== *Jääpallon maailmanmestaruuskilpailut *Jääpallon naisten maailmanmestaruuskilpailut *Jääpallon alle 23-vuotiaiden maailmanmestaruuskilpailut ==Lähteet== *Svenska Bandyförbundet – Historik och statistik *
Jääpallon alle 15-vuotiaiden maailmanmestaruuskilpailut

Jääpallon alle 15-vuotiaiden maailmanmestaruuskilpailut on Kansainvälisen jääpalloliiton järjestämä alle 15-vuotiaiden miesten maajoukkueiden kansainvälinen jääpalloturnaus. Turnaus järjestettiin ensimmäisen kerran 1994, ja kisat 1994–1988 pelattiin alle 16-vuotiaiden joukkueilla. Alle 15-vuotiaat ovat nuorin juniori-ikäluokka, joka kilpailee jääpallon maailmanmestaruudesta. Alle 15-vuotiaiden MM-kilpailut käydään joka toinen vuosi. Kilpailuiden menestyneimmät maat ovat Ruotsi ja Venäjä, jotka ovat voittaneet neljä maailmanmestaruutta. Suomi on voittanut mestaruuden kahdesti. ==Kilpailut ja mitalistit== Vuosi Isäntämaa Mestari Hopeaa Pronssia 1994 1995 1996 1998 2002 2004 2006 2008 2010 2012 2014 2016 2018 ==Mitalitaulukko== Sijoitus Maa Mestaruus Hopeaa Pronssia 1\. 7 4 2 2\. 4 6 3 3\. 2 3 7 4\. 0 0 1 ==Katso myös== *Jääpallon maailmanmestaruuskilpailut *Jääpallon naisten maailmanmestaruuskilpailut *Jääpallon alle 23-vuotiaiden maailmanmestaruuskilpailut ==Lähteet== *Svenska Bandyförbundet – Historik och statistik *
David Welde

David Welde (s. 15. huhtikuuta 1994) on saksalainen yhdistetyn hiihtäjä, joka edustaa Sc Sohland -seuraa. Euroopan nuorten olympiafestivaaleilla Liberecissä vuonna 2011 Welde saavutti kultaa normaalimäen kilpailussa ja hopeaa parisprintissä Jakob Langen kanssa. Nuorten MM-kilpailuissa Liberecissä vuonna 2013 Welde saavutti kultaa joukkuekilpailussa ja hopeaa normaalimäen kilpailussa. Vuoden 2014 nuorten MM-kilpailuissa Val di Fiemmessä Welde saavutti normaalikilpailussa pronssia ja sprintissä hopeaa. Yhdistetyn maailmancupissa Welde kilpaili ensimmäisen kerran Kuusamossa joulukuussa 2012 sijoittuen 24:nneksi. Parhaimmillaan hän on sijoittunut 17:nneksi Almatyn suurmäen kilpailussa helmikuussa 2013. == Lähteet == Luokka:Saksalaiset yhdistetyn hiihtäjät Luokka:Vuonna 1994 syntyneet Luokka:Elävät henkilöt
Dombra

Dombra (kazakki: домбыра, dombyra) on pitkäkaulainen kazakstanilainen luuttua muistuttava kielisoitin. Se on hyvin samankaltainen komuzin ja dutarin kanssa pitkän kaulansa, kapean otelautansa ja pitkänmallisen runkonsa ansiosta. Se on suosittu soitin turkkilaisten kansojen keskuudessa muun muassa Kazakstanissa, Uzbekistanissa, Turkmenistanissa, Afganistanissa sekä Mongoliassa. Luokka:Kielisoittimet
Sun City (albumi)

Sun City on vuonna 1985 ilmestynyt albumi, jonka julkaisi useista eri artisteista koostunut Artists United Against Apartheid -ryhmä. Steven Van Zandtin aloitteesta syntyneellä albumilla esiintyivät muun muassa Lou Reed, Bob Dylan, Bono, Bruce Springsteen, Ringo Starr ja Keith Richards. Levyllä lauloi myös suomalainen Michael Monroe. == Tausta == Albumi oli protesti Etelä-Afrikassa harjoitettua apartheid-politiikkaa vastaan. Nimensä se sai Sun Cityn lomakohteesta, joka oli Bophuthatswanan bantustaniin perustettu viihdekeskus. Paikassa toimi muun muassa kasino sekä yökerhoja ja kylpylöitä. Etelä-Afrikan rotuerottelupolitiikan vuoksi myös Sun City oli YK:n julistamassa kulttuuriboikotissa, mutta siitä huolimatta kaupungissa kävi esiintymässä useita länsimaisia artisteja kuten Frank Sinatra, Rod Stewart, Status Quo, Paul Anka ja Elton John. == Vastaanotto ja kaupallinen menestys == Sun City nousi Yhdysvalloissa parhaimmillaan sijalle 31 Billboard 200-listalla. Kriitikoilta albumi sai kehuja, muun muassa amerikkalaiset pop- ja jazz-toimittajat valitsivat sen äänestyksessään vuoden 1985 viidenneksi parhaaksi levyksi. Rolling Stone -lehti listasi sen myöhemmin 1980-luvun parhaiden albumien joukossa sijalle 100. == Muusikot == *Afrika Bambaataa, Ray Barretto, Stiv Bators, Pat Benatar, Big Youth, Rubén Blades, Kurtis Blow, Bono, Duke Bootee, Jackson Browne, Jimmy Cliff, George Clinton, Bob Dylan, Peter Gabriel, Peter Garrett, Lotti Golden, Robert Gordon, Grandmaster Melle Mel, Daryl Hall, Daryl Hannah, Nona Hendryx, Linton Kwesi Johnson, Kashif, Eddie Kendricks, Kool DJ Herc, Darlene Love, Malopoets, Michael Monroe, John Oates, Sonny Okosuns, Bonnie Raitt, Joey Ramone, Lou Reed, David Ruffin, Run DMC, Gil Scott-Heron, Bruce Springsteen, The Fat Boys, Peter Wolf – laulu, taustalaulu *Steven Van Zandt – laulu, kitara *Stanley Jordan, Keith Richards, Pete Townshend, Ron Wood – kitara *Ron Carter, Doug Wimbish – basso *Keith LeBlanc, Zak Starkey, Ringo Starr, Tony Williams – rummut *L. Shankar – viulu *Clarence Clemons – saksofoni *Miles Davis – trumpetti *Herbie Hancock – kosketinsoittimet *DJ Cheese, Jam Master Jay – scratching == Kappaleet == A-puoli #Sun City – Artists United Against Apartheid #No More Apartheid – Peter Gabriel ja L. Shankar #Revolutionary Situation – Artists United Against Apartheid B-puoli #Sun City (Version II) – Artists United Against Apartheid #Let Me See Your I.D. – Artists United Against Apartheid #The Struggle Continues – Artists United Against Apartheid #Silver and Gold – Bono, Keith Richards ja Ron Wood CD-version bonuskappale #Sun City (The Last Remix) – Artists United Against Apartheid == Lähteet == *100 Best Albums of the Eighties: Artists United Against Apartheid, 'Sun City' Rolling Stone == Aiheesta muualla == *Sun City -kappaleen virallinen musiikkivideo YouTubessa Luokka:Vuoden 1985 albumit Luokka:Apartheid
Hot (Innan kappale)

Hot on romanialaisen laulaja-lauluntekijä Innan kappale hänen samannimiseltä studioalbumilta. Sen julkaisi Roton Records albumin ensimmäisenä singlenä 12. marraskuuta 2008. Sebastian Baracin, Radu Bolfean sekä Marcel Botezanin sanoittama ja tuottama kappale on ylätempoinen electro house-kappale trancemusiikin elementeillä. Sanoituksellisesti kappale kertoo tarinan siitä kuinka vahva yhteys voi olla kahden rakastajan välillä. Kappale vastaanotettiin myönteisesti musiikkikriitikoiden keskuudessa, jotka kehuivat sen biittiä, yksinkertaisuutta sekä tehokkuutta. "Hot" oli kaupallinen menestys, sijoittuen virallisen singlelistan kärkeen Espanjassa sekä tanssilistan kärkeen Unkarissa, Britanniassa ja Yhdysvalloissa. Kappale on päässyt kymmenen parhaan joukkoon Belgiassa, Tšekissä, Ranskassa, Alankomaissa ja Romaniassa. Kappaleelle on tehty myös kaksi eurooppalaisen klubiteeman omaavaa musiikkivideota, joista ensimmäinen julkaistiin 10. marraskuuta 2008. Inna on esittänyt kappaleen lukuisissa tapahtumissa ympäri Eurooppaa, kuten vuoden 2009 Eska Music Awardsissa, Legendario Ice Experiencessä, Loop Livessä, sekä Sopot Hit Festival-tapahtumassa Puolassa. ==Lähteet== Luokka:Vuoden 2008 kappaleet Luokka:Innan kappaleet
Marco Pichlmayer

thumb|250px|Pichlmayer Lahdessa 2014. Marco Pichlmayer (s. 27. heinäkuuta 1987) on itävaltalainen uransa lopettanut yhdistetyn hiihtäjä, joka edusti WSC Bad Mitterndorf -seuraa. Nuorten MM-kilpailuissa Kranjissa vuonna 2006 Pichlmayer saavutti hopeaa joukkuekilpailussa. Tarvision nuorten MM- kilpailuissa 2007 hän oli kultaa voittaneessa Itävallan joukkueessa sekä saavutti hopeaa 10 kilometrin Gundersen-kilpailussa. Liberecin MM-kilpailuissa 2009 hän sijoittui 18:nneksi suurmäen kilpailussa. Yhdistetyn maailmancupissa Pichlmayer kilpaili ensimmäisen kerran Lahdessa maaliskuussa 2006 sijoittuen 28:nneksi. Kymmenen parhaan joukkoon hän sijoittui ensimmäisen kerran Chaux- Neuvessa helmikuussa 2009 oltuaan kuudes. Se on myös hänen paras sijoituksensa henkilökohtaisissa kilpailuissa. Joukkuekilpailussa hän on sijoittunut kahdesti kolmanneksi. Pichlmayer lopetti uransa yhdistetyn hiihtäjänä vuonna 2016. == Lähteet == == Aiheesta muualla == *Marco Pichlmayerin kotisivut Luokka:Itävaltalaiset yhdistetyn hiihtäjät Luokka:Vuonna 1987 syntyneet Luokka:Elävät henkilöt
Orleanssi

Orleanssi (ransk. orléans) on alpakkakangasta, jossa loimi on kerrattua puuvillaa, kude hienoa villasta kehrättyä kampalankaa tai mohairia. Nimi johtuu Orléansin kaupungista. Kangas voi olla joko yksiväristä tai meleerattua.WSOY Iso tietosanakirja 7, s. 71, WSOY 1997 ISBN 951-0-20163-4Pieni tietosanakirja 3 (Runeberg.org) == Lähteet == Luokka:Kangaslajit
Filip Šovagović

Filip Šovagović (s. 13. syyskuuta 1966 Zagreb, Kroatia, Jugoslavia) on kroatialainen näyttelijä, joka tunnetaan Ceran roolista elokuvassa Ei kenenkään maa. ==Aiheesta muualla== * Luokka:Kroatialaiset näyttelijät Luokka:Vuonna 1966 syntyneet Luokka:Elävät henkilöt
Love (Innan kappale)

Love on romanialaisen laulaja-lauluntekijä Innann kappale. Sen sanoitti ja tuotti tanssimusiikkitrio Play & Win. Se julkaistiin Innan ensimmäisen, Hot- studioalbumin toisena singlenä. Sen julkaisivat Roton ja Ultra Records digitaalisesti ladattavana lukuisissa Euroopan valtioissa sekä Yhdysvalloissa 22. heinäkuuta 2009. Britanniassa kappaleen singlejulkaisu tapahtui vasta 3. heinäkuuta 2011. "Love" on kuitenkin ollut saatavuudeltaan hyvin rajoitettu julkaisunsa jälkeen, sillä sitä on ollut saatavilla pääosin airplay-singlenä ja kokonainen virallinen single on julkaistu tähän mennessä vain Romaniassa, Espanjassa sekä Yhdysvalloissa. Monissa valtioissa, joissa kappale julkaistiin singlenä, käytetään Play & Winin radioversiota virallisena singlenä. Kappaleen sanoitus kertoo siitä kuinka monimutkaisia tilanteita rakkaudessa voi tulla vastaan. Kappale on tähän mennessä saavuttanut menestystä Tšekissä, Puolassa, Unkarissa ja Romaniassa, jossa siitä tuli artistin toinen peräkkäinen Top 20-hitti. Romaniassa ja Puolassa "Love" päihitti edellisen Hot-singlen listasijoitusten osalta. Alankomaissa se julkaistiin albumin kolmantena singlenä, kun kuultiin huhua että "10 Minutes" julkaistiin siellä albumin ensimmäisenä singlenä. ==Lähteet== Luokka:Vuoden 2009 kappaleet Luokka:Innan kappaleet
Ortolanin koe

Ortolanin koe on vastasyntyneelle tehtävä koe, jolla todetaan synnynnäinen lonkan sijoiltaanmeno. Se on nimetty italialaisen lastenlääkärin Marius Ortolanin mukaan.WSOY Iso tietosanakirja 7, s. 75, WSOY 1997 ISBN 951-0-20163-4 == Lähteet == Luokka:Sairaudet